Den Vest-Sjællandske Avis, 1824-12-24
Nyeste Post-Efterretninger. Man har i England faaet interressante Efterretninger fra Peru over Nyork, hvilke man der har bekommet fra Panama den 6te Octbr. og som lyde saaledes: En overordentlig Tidende der er udkommet i Dag for Departementet paa Jordtungen, indeholder følgende Depesche fra Libertadorens General-Sekretair de Heres til den Peruanske Statsminister Carrion i Huancano, dateret fra Hovedqvarteret Huanta den 27de August. (Denne Stad ligger sydost for Lima under 10de Grad 13de Minut, sydlig Bredde). Efter Begivenhederne i Junin den 6te d. M. fortsatte Fienden sit Tilbagetog. Han har nu tabt 6 Provinser og over Halvdelen af sin Magt, hvilken ifølge alle de Efterretninger, som ere indkomne: til Hs. Excellence er bleven reduceret imellem 2500 til 3000 Mand; hvilke have tabt al physisk og moralsk Styrke. Ligesom vore Forposter nærme sig Fienden, saa retirerer han, saa at det er umuelig at følge ham saa hurtigt som han flygter; vi have erholdet store Forraad og haabe endnu at erholde fleere. (Befrielses=Armeen forstærkes dagligen ved fiendtlige Deserteure). Vicekongen la Serna har foreenet sig med Canterac i Annahuayales (i Cuzco) men allene med sin Hellebardeer=Garde. General Valdes er rykket med 2 til 3000 Mand til Potosifor at observere Olaneta, som staaer med 4000 Md. i Tupiza. Ved en Proklamation fra den sidste have vi erholdet en nye Efterretning om, at han har erklæret sig for Uafhængighedens Sag og opererer i Forbindelse med Patrioterne fra Salta. Et af vore Corps bemægtigede sig paa Marschen fra Huancavelica til Huamanga 172 nye Engelske Flinte og betydelige Forraad af Munition, som under Anførsel af Oberstlieutenant Dias vare bestemte fra Jca til Huancayo; hvilken selv blev taget til Fange. Vore Forposter rykkede for 5 Dage siden ind i Huamanga, og nogle Corps deraf observere og forfølge Fienden; i Morgen ankommer Hs. Excellence hertil. Ved forskiellige fiendtlige Officerer, som ere bragte hertil, og ved nogle Personer, som ere ankomne fra Cuzco, have vi erfaret vigtige Omstændigheder og Fiendens Forfatning. Stolende herpaa og paa de af hans Excellence trufne Forholdsregler for at tilintetgjøre Fienden med et Slag, forlanger Hs. Excellence at jeg skal forsikkre Dem om at hvorledes endog de Spanske Anførerers Forhaabninger og Combinationer maae være beskafne, saa vil dog Perus Frihed sikkert i dette Aar blive tilveiebragt ved Befrielses-Armeen. Med en færde les Fornøielse kan jeg melde Dem: at Hs. Excellence bliver overalt modtaget med Taknemmelighed og Glæde, og at Tropperne blive understøttede med en Beredvillighed, som ikke lader noget blive tilbage at ønske. Hs. Excellence beder Dem om at lade denne Communication circulere imellem Deres Landsmænd, for at enhver kan erfare den gode Virkning af de Offere, som ere bragte Perus Frihed og Uafhængighed. – Bolivar har udstædet følgende Proclamation til den Armee, som skal befrie Peru Soldater, J ere i Begreb med at fuldføre det største Foretagende, som nogensinde Mennesker have paataget sig, nemlig at frelse en heel Verden fra Slaveaaget. Soldater, De Fiender, som J skulle tilintetgiøre, prale med 14 Aars Seiervindinger; de kunne derfore vel være værdige til at maale deres Vaabens Styrke med vores, hvilke have glimret i tusinde Fægtninger. Soldater, Peru og heele Amerika venter af Eder Freden, som Seierens Frugt, og det liberale Europa selv henvender sine Øine med Henrykkelse paa Eder fordi den nye Verdens Frihed er heele Jordens Haab, skulde den forgiæves have haabet det af Eder. Nei, J ville være uovervindelige!